Meelis Välis

Meelis Välis (sündinud 9. märtsil 1964 Jaamakülashttp://vvk.ee/varasemad/k02/kandidaadid/4817.html) on koolijuht ja omavalitsustegelane.

Haridus
Meelis Välis lõpetas 1982. aastal Pärnu 2. Keskkooli ja 1989. aastal Tartu Riikliku Ülikooli füüsika-keemiateaduskonna keemik-pedagoogi kvalifikatsiooniga. 2007. aastal kaitses ta Tallinna Ülikooli Haapsalu Kolledžis pedagoogilise nõustamise erialal magistritöö "Õpimotivatsiooni languse põhjused ja toetamise võimalused Kullamaa Keskkooli II kooliastmes" ja sai haridusteaduste magistri kraadi.http://www.vvk.ee/?id=12449&code=0070&scode=0884&cid=4024 2016. aastal lõpetas Tallinna Ülikooli matemaatikaõpetajana.

Töö
1989. aastast töötas Meelis Välis Mihkel Aitsami nimelises Kutsekeskkoolis õpetajana ja aastatel 1991–1998 direktorina; ühtlasi õpetas ta ühel aastal ka Kivi-Vigala Põhikoolis ja Vana-Vigala Põhikoolis.Andok, Stina. Meelis Välis: minu eesmärk on pakkuda rahu. Raplamaa Sõnumid, 2. juuni 2020.

Aastatel 1998–1999 oli ta Pärnu-Jaagupi Keskkooli direktor, kuid jätkas selle kõrvalt tööd ka kutsekooli õpetajana. 1999. aastal valiti ta Vigala vallavanemaks, kuid jätkas ka seda ametit pidades tööd õpetajana.Ajaloost. Pärnu-Jaagupi Põhikooli veebisait.

Aastatel 2003–2020 oli ta Kullamaa Keskkooli direktor.Raigla, Malle-Liisa. Kullamaa koolidirektorist saab Märjamaa vallavanem (täiendatud). Lääne Elu, 19. veebruar 2020.

Poliitiline tegevus
Ta oli alates 1993. aastast Vigala valla volikogu liige ja aastatel 1999–2002 Vigala vallavanem. 2020. aasta kevadest on ta Märjamaa vallavanem.Reinsalu, Katri. Märjamaa uus vallavanem on Meelis Välis. Raplamaa Sõnumid, 19. veebruar 2020. 

Ta kuulub Reformierakonda (10. septembrist 2003).

Isiklikku
Ta on abielus ja tal on viis last.

Ta laulab Vigala meeskvintetis ja on harrastusnäitleja Vigala Õpetajate Showtrupis.

Viited

Kategooria:Eesti koolijuhid
Kategooria:Eesti õpetajad
Kategooria:Vigala inimesed
Kategooria:Sündinud 1964